A4-0206/97

Πρόταση απόφασης του Συμβουλίου για την εξουσιοδότηση των κρατών μελών να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης ή τις ισχύουσες απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στο άρθρο 8, παρ. 4 της οδηγίας 92/81/ΕΟΚ (COM(96)0549 - C4-0071/97 - 96/0263(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Τέταρτη αιτιολογική σκέψη

>Αρχικό κείμενο>

εκτιμώντας ότι όλες οι απαλλαγές και οι μειώσεις που αναφέρονται στο άρθρο 1 θα εξακολουθήσουν να ισχύουν μέχρι τις 31 Δεκεμβρίου 1998 για λόγους ειδικής πολιτικής, υπό την προϋπόθεση ότι δεν προκαλούν στρεβλώσεις του ανταγωνισμού ούτε θίγουν τη λειτουργία της εσωτερικής αγοράς,

>Κείμενο μετά την ψηφοφορία στο ΕΚ>

εκτιμώντας ότι όλες οι απαλλαγές και οι μειώσεις που αναφέρονται στο άρθρο 1 θα εξακολουθήσουν να ισχύουν μέχρι τις 31 Δεκεμβρίου 1999 για λόγους ειδικής πολιτικής, υπό την προϋπόθεση ότι δεν προκαλούν στρεβλώσεις του ανταγωνισμού ούτε θίγουν τη λειτουργία της εσωτερικής αγοράς[semigr ]

(Τροπολογία 2)

Πέμπτη αιτιολογική σκέψη

>Αρχικό κείμενο>

εκτιμώντας ότι όλες οι απαλλαγές και μειώσεις που αναφέρονται στο άρθρο 2 θα πάψουν να ισχύουν από τις 31 Δεκεμβρίου 1996,

>Κείμενο μετά την ψηφοφορία στο ΕΚ>

εκτιμώντας ότι όλες οι απαλλαγές και μειώσεις που αναφέρονται στο άρθρο 2 θα πάψουν να ισχύουν από τις 30 Ιουνίου 1997,

(Τροπολογία 3)

Έκτη αιτιολογική σκέψη

>Αρχικό κείμενο>

εκτιμώντας ότι όλες οι απαλλαγές και μειώσεις που αναφέρονται στο άρθρο 3 θα καταργηθούν από την 1η Ιανουαρίου 1997,

>Κείμενο μετά την ψηφοφορία στο ΕΚ>

εκτιμώντας ότι όλες οι απαλλαγές και μειώσεις που αναφέρονται στο άρθρο 3 θα καταργηθούν από την 1η Ιουλίου 1997,

(Τροπολογία 4)

Όγδοη αιτιολογική σκέψη

>Αρχικό κείμενο>

εκτιμώντας ότι, βάσει του άρθρου 8 παρ. 6 της οδηγίας 92/81/ΕΟΚ, το Συμβούλιο υποχρεούται, το αργότερο μέχρι τις 31 Δεκεμβρίου 1996, να εξετάζει την κατάσταση βάσει έκθεση της Επιτροπής,

>Κείμενο μετά την ψηφοφορία στο ΕΚ>

εκτιμώντας ότι σύμφωνα με το άρθρο 8 παρ. 6 της οδηγίας 92/81/ΕΟΚ, το Συμβούλιο επανεξετάζει την κατάσταση σε σχέση με τις απαλλαγές ή τις μειώσεις που ορίζονται άρθρο 8, παράγραφος 4 με βάση την έκθεση της Επιτροπής προς το Συμβούλιο και το Ευρωπαϊκό Κοινοβούλιο και αποφασίζει ομόφωνα, κατόπιν προτάσεως της Επιτροπής και διαβούλευσης με το Ευρωπαϊκό Κοινοβούλιο, κατά πόσο κάποιες ή όλες από τις απαλλαγές αυτές καταργούνται, τροποποιούνται ή επεκτείνονται εφόσον βεβαίως τηρούνται πάντοτε οι εξής αρχές:

i) δεν εγκρίνεται καμμία αναθεωρητική διαδικασία η οποία έχει ως αντικείμενο ή επίπτωση την επ' αόριστον επέκταση των απαλλαγών βάσει της οδηγίας του Συμβουλίου 92/81/ΕΟΚ,

ii) όλες οι απαλλαγές πρέπει να υπόκεινται σε τακτική και περιοδική αναθεώρηση με δυνατότητα ανανέωσης, εφόσον γίνεται σεβαστός ο θεμιτός ανταγωνισμός, η ορθή λειτουργία της εσωτερικής αγοράς και η κοινοτική πολιτική για την προστασία του περιβάλλοντος.

(Τροπολογία 5)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

Οι απαλλαγές που αναφέρονται στην παρούσα απόφαση του Συμβουλίου και, ειδικότερα, στο άρθρο 3α (νέο) υπόκεινται σε ουσιαστική αναθεώρηση ως τμήμα της πρότασης της οδηγίας του Συμβουλίου .../.../ΕΚ περί αναδιαρθρώσεως του κοινοτικού πλαισίου για τη φορολογία των ενεργειακών προϊόντων.

(Τροπολογία 6)

Άρθρο 1, εισαγωγική πρόταση

>Αρχικό κείμενο>

Σύμφωνα με τις διατάξεις των παραγράφων 4 και 6 του άρθρου 8 της οδηγίας 92/81/ΕΟΚ και ανεξάρτητα από τις υποχρεώσεις που απορρέουν από την οδηγία 92/82/ΕΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή, επιτρέπεται στα ακόλουθα κράτη μέλη να εφαρμόσουν ή να εξακολουθήσουν να εφαρμόζουν, μέχρι τις 31 Δεκεμβρίου 1998, τις μειώσεις των συντελεστών του ειδικού φόρου κατανάλωσης ή τις απαλλαγές από τον ειδικό φόρο κατανάλωσης που ορίζονται στην παρούσα απόφαση.

>Κείμενο μετά την ψηφοφορία στο ΕΚ>

Σύμφωνα με τις διατάξεις των παραγράφων 4 του άρθρου 8 και τις απαλλαγές ή τις μειώσεις που ισχύουν βάσει του άρθρου 8 παράγραφος 1β και παράγραφος 2β της οδηγίας 92/81/ΕΟΚ και ανεξάρτητα από τις υποχρεώσεις που απορρέουν από την οδηγία 92/82/ΕΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή, επιτρέπεται στα ακόλουθα κράτη μέλη να εφαρμόσουν ή να εξακολουθήσουν να εφαρμόζουν, μέχρι τις 31 Δεκεμβρίου 1999, τις μειώσεις των συντελεστών του ειδικού φόρου κατανάλωσης ή τις απαλλαγές από τον ειδικό φόρο κατανάλωσης που ορίζονται στην παρούσα απόφαση.

(Τροπολογία 7)

Άρθρο 2, εισαγωγική πρόταση

>Αρχικό κείμενο>

Οι ακόλουθες παρεκκλίσεις θα πάψουν να ισχύουν από τις 31 Δεκεμβρίου 1996.

>Κείμενο μετά την ψηφοφορία στο ΕΚ>

Οι ακόλουθες παρεκκλίσεις θα πάψουν να ισχύουν από τις 30 Ιουνίου 1997.

(Τροπολογία 8)

Άρθρο 3, παράγραφος 1 και παράγραφος 2, εισαγωγική πρόταση

>Αρχικό κείμενο>

1. Οι αποφάσεις του Συμβουλίου 92/510/ΕΟΚ, 93/697/ΕΚ, 95/585/ΕΚ, 96/273/ΕΚ και 96/418/ΕΚ καταργούνται.

2. Οι ακόλουθες εξουσιοδοτήσεις που χορηγήθηκαν κατόπιν αιτήσεων που υποβλήθηκαν για λόγους ειδικής πολιτικής και που θεωρείται ότι εγκρίθηκαν σιωπηρά από το Συμβούλιο μετά την εκπνοή της δίμηνης προθεσμίας που προβλέπεται στο άρθρο 8, παρ. 4 της οδηγίας 92/81/ΕΟΚ, καταργούνται από την 1η Ιανουαρίου 1997.

>Κείμενο μετά την ψηφοφορία στο ΕΚ>

1. Οι αποφάσεις του Συμβουλίου 92/510/ΕΟΚ, 93/697/ΕΚ, 95/585/ΕΚ, 96/273/ΕΚ και 96/418/ΕΚ καταργούνται από την 1η Ιουλίου 1997.

2. Οι ακόλουθες εξουσιοδοτήσεις που χορηγήθηκαν κατόπιν αιτήσεων που υποβλήθηκαν για λόγους ειδικής πολιτικής και που θεωρείται ότι εγκρίθηκαν σιωπηρά από το Συμβούλιο μετά την εκπνοή της δίμηνης προθεσμίας που προβλέπεται στο άρθρο 8, παρ. 4 της οδηγίας 92/81/ΕΟΚ, καταργούνται από την 1η Ιουλίου 1997.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου για την εξουσιοδότηση των κρατών μελών να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης ή τις ισχύουσες απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στο άρθρο 8, παράγραφος 4 της οδηγίας 92/81/ΕΟΚ (COM(96)0549 - C4-0071/97 - 96/0263(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0549 - 96/0263(CNS)) ((ΕΕ C 382, 18.12.1996, σελ. 5)),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Μεταφορών και Τουρισμού (A4-0206/97),

1. εγκρίνει την πρόταση της Επιτροπής σύμφωνα με τις τροπολογίες που της επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να ενημερώσει το Κοινοβούλιο σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.